數據科學

係一個跨學科科學領域，重點研究運用科學方法同各種演算法，由有結構或者冇結構嘅 data 嗰度搵出有用知識。

有數據科學家指，數據科學可以用以下一句嘢概括：

諗頭

有人指，數據科學係科學嘅第四範式：本嚟科學係以實證、理論、同計算為重嘅，廿一世紀初就喺呢三樣之上加多個「數據」；數據科學會運用數學、統計學、機械學習、以及訊息科學等領域嘅技術，由手上嘅數據當中抽取有用嘅知識，並且攞嚟喺有經濟價值嘅地方嗰度使用。數據科學係伴隨廿一世紀資訊科技而嚟嘅－隨住互聯網發達，有大量數據喺網上流動工序

做數據科學嘅工序如下：
諗清楚要解決嘅問題係乜。例：家陣有個數據科學家，俾人請佢幫手做市場研究，佢首先要搞清楚份研究想達到乜目的。
做一啲探索性質嘅分析，諗吓手上嘅數據解答到乜嘢同目的相關嘅問題。例：手上個數據庫有一大柞消費者嘅數據，知道每個消費者對件產品喺各方面嘅評價，計劃可以試吓做聚類分析將消費者分做若干類。
建立一啲數學模型，描述柞數據入面有啲乜嘢規律喺當中。例：用機械學習演算法做返咗個聚類分析，結果係消費者可以按照佢哋對件產品各方面嘅評價分做三大類。
匯報個結果俾相關人員聽，將數據視覺化，等啲數據易睇。
講吓個結果有乜嘢影響－即係知道咗呢個結果，目前嘅做嘢方法要有乜嘢改變先可以更有效噉達到目的。例：知道咗消費者可以分做三類，產品設計要點改變先可以令消費者更加滿意？

數據探勘
機械學習
知識表示
R 語言

參考 
Understanding The 4 V's Of Big Data, Forbes，呢篇文講到大數據有 4V，即係指數據量大、花款多、攞得快、而且有時難核實。
Cielen, D., Meysman, A., & Ali, M. (2016). Introducing data science: big data, machine learning, and more, using Python tools. Manning Publications Co.
Grus, J. (2019). Data science from scratch: first principles with python. O'Reilly Media.

攷

拎 
Towards Data Science.